– I krysset ved Laksevåg senter er det plassert en korsfestet rotte, forteller en forferdet leser til BA.

Det arme dyret er spikret opp på en planke og plassert bak et skilt.

– Det er jo helt forferdelig, sier hun.

Mange bilister har stoppet opp.

– En dame stoppet her og hun hadde barn i bilen. Nei, dette er helt grusomt.

BA-tipseren stiller seg det naturlige spørsmålet:

– Hva er det som får noen til å gjøre noe sånt?

Hun påpeker at dette er trafikkfarlig med tanke på at rotten utvilsomt tar oppmerksomheten fra bilister.

– Politiet er kontaktet. De skulle komme og se på det. Sånn som dette kan vi ikke ha det her i nabolaget, sukker hun.